《虔州野泊》
清代·王衍梅

渺渺西风芦荻洲，崆峒云物望中收。一天残照生鸦背，满目青山画虎头。

八九人烟依村住，两三渔火杂萤流。郁孤台畔清砧月，重唱刀镮鬓已秋。

作者简介：（1776—1830）清浙江会稽人。字律芳，号笠舫。童时背诵《十三经》，不遗一字。嘉庆十六年进士，官广西武宣知县。未十日，以吏议失官，遂依阮元于广东。工诗。以陶潜、李白自况。有《绿雪堂遗稿》。